paragraph_text: mini|desno|250px|Polo utakmica mini|left|250px|Polo prvenstvo u Argentini Polo je momčadski sport u kojem je cilj jašući na konju postići pogodak loptom koja se udara dugačkom palicom. Svaka momčad se sastoji od četiri jahača. Igra se na prostranom travnatom terenu koji može biti i do 300x150 metara velik. Prostor za pogodak odnosno gol se sastoji od dvije visoke stative udaljene 8 jardi (nešto preko 7 metara). Lopta se jašući na konju udara palicom koja ima oblik čekića s vrlo dugom drškom, koja omogućava da igrač s konja dosegne lopticu koja je na tlu.